Cristina Suzanne Stockstill

Cristina Suzanne Stockstill (juga dikenali sebagai Cristina atau Crissie; lahir 22 Januari 1985) ialah seorang model dan pelakon wanita Malaysia. Dilahirkan kepada ibu Melayu dan bapa Amerika-Jerman, Cristina Suzzanne memulakan kerjaya penerbangannya sebagai pramugari di Penerbangan Malaysia dan Qatar Airways, seterusnya memulakan kerjaya lakonannya pada 2006 menerusi filem My Indie Rock Darling. Beliau telah berjaya mendapat pengiktirafan Pelakon Wanita Terbaik Filem menerusi penglibatannya dalam filem KIL bersempena majlis Anugerah Skrin 2013. Selepas memenangi anugerah tersebut, beliau menyertai 19 delegasi Malaysia ke Festival Filem Asia Pasifik ke-56 yang berlangsung di Makau dan The ASEAN International Film Festival And Awards (AIFFA) 2015 .Pada acara Festival Filem Malaysia ke-26, beliau mendapat pengiktirafan Pelakon Harapan Wanita Terbaik.

 Kehidupan awal 
Beliau dilahirkan pada 22 Januari 1985 di Johor Bahru, Johor dan merupakan berdarah kacukan Melayu (ibu) dan Jerman (bapa). Di awal persekolahanya iaitu Convent Johor Bahru. Namun begitu, di penghujung alam persekolahan beliau berpindah, Methodist Girls' School Kuantan Pahang. 

 Kerjaya 
Sejak berusia 18 tahun, beliau mengamalkan sikap berdikari dan hidup bersederhana dengan melakukan pelbagai pekerjaan termasuklah bertugas sebagai penyambut tetamu hotel, pelayan restoran sebelum berkhidmat sebagai seorang pramugari.

Beliau terpilih untuk bekerja sebagai seorang pramugari untuk syarikat Penerbangan Malaysia (MAS) dan Qatar Airways. Kerjayanya dalam bidang penerbangan ini telah membuka mata dan fikirannya terhadap banyak perkara seperti menghormati semua orang tanpa mengira pangkat atau darjat.

Babak dalam filem KIL.|thumb|kanan
Beliau memulakan kariernya sewaktu berlakon untuk telefilem Cermin Pada Bulan hasil arahan Erma Fatima. Sewaktu itu, beliau berumur 19 tahun. Beliau memegang watak sebagai Jay untuk telefilem tersebut. Beliau melibatkan diri dalam program Pilih Kasih 2 kerana didorong oleh ibunya sendiri. Beliau menggunakan nama Cristina Suzanne dalam program realiti tersebut. Beberapa tahun kemudian, beliau ditawarkan oleh pengarah, Osman Ali untuk membintangi drama Bicara Hati. Drama ini adalah cetusan daripada novel hasil nukilan Damya Hanna. Untuk memahami watak Zahlia, beliau sendiri membaca novel tersebut untuk mendapatkan personaliti Zahlia.

Di samping itu, beliau telah berlakon dalam satu pementasan teater bersama Beto Kusyairy yang bertajuk Ramlee Festasi. Pementasan ini diadakan di Stor Dewan Bahasa dan Pustaka pada 14 hingga 16 Disember 2012 dan pada tahun 2013 teater itu dipentaskan sekali lagi. Beliau telah banyak belajar daripada penuntut jurusan lakonan untuk menambahkan keyakinan diri serta penghayatan ketika berlakon.

Cristina bersama-sama dengan Aeril Zafrel, Pekin Ibrahim, Riz Amin, Johan As'ari, Siti Saleha dan Dee Dee Nash telah menjayakan filem 7ujuh yang ditayangkan pada 8 November 2018. Yang mana beliau memegang watak sebagai Yasmin.Dennis Chua (2 November 2018). #Showbiz: Seven deadly sinners New Straits Times. Dicapai pada 11 November 2018.

 Kehidupan peribadi 
Crissie mempunyai banyak hobi, lebih gemar menghabiskan masa dirumah dan di Studio melukis miliknya. Sekiranya tidak terikat dengan pengambaran mahupun sesi fotografi. Antara aktiviti yang sering dilakukan adalah mendengar lagu, bermain guitar, melukis, membaca dan bersenam.

Beliau menamatkan zaman bujangnya dengan lelaki pilihannya, M Faiz Zakaria pada 31 Mac 2018. Cristina berkongsi berita perkahwinnya dengan memuat naik gambar hitam putih bersama suaminya, dengan keterangan gambar ringkas, '310318'. Perkahwinan beliau mengejutkan ramai pihak kerana Cristina tidak pernah berkongsi kisah peribadinya sejak putus tunang dengan seorang ahli perniagaan pada 2013.

 Filemografi 

 Filem 
 Tahun Tajuk Watak Catatan 2007 My Indie Rock Darling Hilda Filem pertama 2013 KIL Zara2014 CEO Nina Sejoli: Misi Cantas Cinta  Penampilan khas  2015 Jwanita Julaika 2017 Rempit Sampai Langit Yati2018 Surf This Love: Gelora JuaraSurf This Love filem peluncur pertama Malaysia  -Hiburan- SinarHarian  Mia 7ujuh Yasmin  2020 Daulat Nadiya Hassan2024 Babah Hayati  Yong Sari  Amelia 

 Drama 
 Tahun Tajuk Watak Saluran TV 2011  Dia Bukan Maryam Adik ShafikTV9  Kasih Najihah Umairah2012  Bicara Hati Zahlia Astro Prima  Projek Pop The Series Alis 8TV Memberku Hawa Nora TV3 2013 Bunga-Bunga Kemboja Nur Qahira/Cahya TV1 2014 Baby Ana Milik Siapa? RaihanaTV32015 Puteri Bukan Nama Sebenar Laila / Puteri Cinta Nasi Ambeng Hani TV1 Silir Kasih Bella TV2 Oh My English! Class of 2015 Miss Nurul Astro TVIQ Kifarah MistikTV32016 Cinta 100kg Siti Syuhada Suami Tanpa Cinta Aleesya Astro Ria 2018 Nafas Fazilah ntv7 Cinta Nasi Ambeng 2 Hani TV12021 Dear Cinta Nabila TV3 Budak Intern HannaTV9 Mr. Millennium Mastora / Qistina 2023 That Cover Girl Malikha Prime Video 2025 Toksik Cinta Farhana Tonton Puteri Kelas Atas Permaisuri Viu

 Telefilem 
 Tahun Tajuk Watak Saluran TV 2006 Cermin Pada Bulan Jay TV32012 Sentuhan Isabella Munirah TV2 Kopi dan Dia Liyana TV92014 Nostalgila Kid Astro First Mr. Istikharah Mastura TV32015 Pelangi KitaCristina TV AlHijrah Ally Akashah Kamila TV92016 Choral Speaking Shima TV3 Chalie Chalie Astro Citra 2017 Segalanya Dia Nurain TV12025Sifir di KasutNoraTV2Hanya KitaLailaTV1

Teater
 Tahun Tajuk Watak 2012 Ramlee Festasi Iman Yusof2025Keluang ManSuri

Filem web
 Tahun Tajuk Watak 2014 Khalilah Khalilah2015 Road To Ramlee Deanna Finding SANDRA Sandra Suku Laila2025Fugo - Dengar Lagu IniAurora

 Diskografi 

 Single 
TahunTajuk LaguArtisKomposerOST2014"Istiqarah Cinta"Cristina Suzanne dan Amyra RosliAidil AF3Mr. Istikharah"Denganmu"Cristina Suzanne dan FaroukFarouk Roman dan AmyleaBaby Ana Milik Siapa

 Anugerah dan pencalonan 
 Tahun Anugerah Catatan Keputusan 2011 Pilih Kasih Tempat ke-42013 Best On-Screen Chemistry Award Beliau telah menerima pencalonan ini bersama Redza Minhat hasil daripada peranan mereka berdua sebagai pelakon utama dalam filem KIL. Anugerah ini dicalonkan oleh pihak Shout! Awards 2013.  Hot Chick Award Anugerah ini diterimanya buat pertama kali pada acara Shout! Awards 2013 tetapi tewas kepada lima pesaing yang lain. Pelakon Wanita Terbaik Filem Beliau berjaya mengalahkan empat pesaing yang lain dalam kategori yang sama. Beliau telah menerima penganugerahan ini melalui Anugerah Skrin 2013 yang berlangsung pada 29 November 2013 di Stadium Malawati, Shah Alam.  2014 Pelakon Harapan Wanita Terbaik (Festival Filem Malaysia ke-26) Beliau menerima anugerah ini melalui acara Festival Filem Malaysia ke-26 yang berlangsung di Auditorium Tunku Puan Chik, Seremban. 2016 Pelakon Pembantu Wanita Terbaik (Festival Filem Malaysia ke-28)Jwanita Pelakon Pembantu Wanita Terbaik (Filem) (Anugerah Skrin 2016)Jwanita2025 Asian Most Popular Actress (3rd Cambodia Asian Film Festival)Babah 
Kemenangan Cristina Suzanne sebagai "Pelakon Paling Popular Asia" di Festival Filem Asia Kemboja Ketiga (CAFF) pada September 2025 menandakan kejayaan antarabangsa pertamanya. Beliau meraih anugerah itu menerusi filem Babah (2024), sekali gus mengiktiraf bakatnya di peringkat serantau dan mengharumkan nama industri perfileman Malaysia.  Pelakon Pembantu Wanita Terbaik (Festival Filem Malaysia ke-34)Babah Pelakon Pembantu Wanita Terbaik (Kuala Lumpur Film Critics Award)Babah Aktres Pembantu Filem Popular (ABPBH 37)Babah

Catatan

 Rujukan 

 Pautan luar 

 Cristina Suzanne Stockstill di Facebook
 Cristina Suzanne Stockstill di Twitter

 Cristina Suzanne Stockstill di Tumblr

Kategori:Kelahiran 1985
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Peragawati Malaysia
Kategori:Pelakon Melayu
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Orang Malaysia berketurunan Jerman
Kategori:Orang dari Johor
Kategori:Peserta Pilih Kasih
Kategori:Pelakon televisyen Malaysia
Kategori:Pelakon filem Malaysia
Kategori:Pelakon pentas Malaysia
2013